Ψόι Καραλιένκο

Ο Πάβελ Εντουάρντοβιτς Λιόν (, , γενν. 26 Απριλίου 1967), γνωστός με το καλλιτεχνικό ψευδώνυμο Ψόι Γκαλακτιόνοβιτς Καραλιένκο (, ), είναι Ρώσος μουσικός, περφόρμερ, ερμηνευτής, φιλόλογος, δημοσιογράφος, και δόκτωρ φιλολογίας (1997).

 Προέλευση του ψευδωνύμου 
Το αντικείμενο μελέτης και θέμα της διδακτορικής διατριβής του Πάβελ Λιόν ήταν το καλλιτεχνικό έργο του Βλαντίμιρ Γκαλακτιόνοβιτς Καραλιένκο. Το ψευδώνυμο «Ψόι Καραλιένκο» το ανέφερε ως αστείο ο Βλαντίμιρ Καραλιένκο σε γράμμα του στον αδερφό του Ιλαρίωνα όπου ειρωνευόμενος τη συνήθεια να δίνουν στα παιδιά το όνομα του αγίου που γιορτάζει την ημέρα της γέννησης του έγραψε: «Εσύ είσαι Ιλαρίων, κι ο πατέρας λέγεται Γκαλακτιών. Αν είχα γεννηθεί την ημέρα του Αγίου Ψόι, θα λεγόμουν Ψόι Καραλιένκο».

Στη ρωσική γλώσσα, το όνομα Ψόι ακούγεται αστείο (το επιβεβαίωσε και ο ίδιος σε συνέντευξή του στο Yiddish Book Center) λόγω ότι ακούγεται σαν να είναι ομόρριζο της λέξης «πιός» () που σημαίνει σκύλος, και συναντάται συχνά σε κωμωδίες και ανέκδοτα.

 Βιογραφία 
Ο Ψόι Καραλιένκο γεννήθηκε και ζει στη Μόσχα.

Από το 1973 έως το 1978 σπούδασε στο μουσικό σχολείο Μόσχας № 3 ονόματι Μαγιακόφσκι. 
Από το 1977 έως το 1984 φοίτησε στο σχολείο μέσης εκπαίδευσης № 9.  Τελείωσε το τμήμα ρωσικής φιλολογίας στο Κρατικό Πανεπιστήμιο της Μόσχας (ΚΠΜ) το 1992 και ολοκλήρωσε τις μεταπτυχιακές του σπουδές στο ίδιο ίδρυμα. Ήταν μαθητής του ιστορικού, μελετητή της ρωσικής λογοτεχνίας Νικολάι Ιβάνοβιτς Λιμπάν () ο οποίος, με βάση τον καλλιτέχνη, τον έκανε να αγαπήσει τον συγγραφέα Βλαντίμιρ ΚαραλιένκοΣυνέντευξη του Πάβελ Λιόν (Ψόι Καραλιένκο),.

Την περίοδο 1994-1006 ήταν καθηγητής ρωσικής λογοτεχνίας στο Ανθρωπιστικό Ινστιτούτο Τηλεόρασης και Ραδιοφωνίας.
Επίσης, από το 1994 έως το 2004 δίδασκε λογοτεχνία στο Λύκειο του Ινστιτούτου Δημόσιας Διοίκησης και Κοινωνικής Έρευνας ΚΠΜ (αργότερα μετονομάστηκε σε Σχολή Δημόσιας Διοίκησης ΚΠΜ).
Το 1997 παρουσίασε τη διδακτορική του διατριβή στη ρωσική λογοτεχνία με τίτλο "Λογοτεχνική θέση του Β. Γ. Καραλιένκο".
To 1997 ξεκίνησε την καριέρα του ως ερμηνευτής τραγουδιών, τόσο δικών του, όσο και άλλων χρησιμοποιώντας το ψευδώνυμο Ψόι Καραλιένκο.

Στα 1999-2000 έμαθε Γίντις στο Πανεπιστήμιο του Κάνσας (University of Kansas) στα πλαίσια του προγράμματος JFDP 
πρακτικής άσκησης για καθηγητές πανεπιστημίων.
Τότε άρχισε να δίνει παραστάσεις στις ΗΠΑ.

Από τον Ιούνιο του 2003 έως το Μάιο του 2004 εμφανιζόταν στο κλάμπ Αψού ().
Από τον Ιούνιο του 2004 έως τον Μάιο του 2004 
εμφανιζόταν στην εβδομαδιαία μουσική παράσταση
"Στο [κλάμπ] Ο.ΓΚ.Ι στον Ψόι" () το οποίο είναι λογοπαίγνιο στα ρωσικά και ακούγεται όπως η φράση "το αιδοίο του Ψόι" (ή "το αιδοίο του σκύλου"). 
Από τα μέσα Σεπτέμβρη του 2005 έδινε εβδομαδιαίες παραστάσεις με τίτλο "απογευματικά matinee για ενήλικες" () στο κλάμπ Πραγιέκτ Ο.ΓΚ.Ι ().
Από τον Νοέμβριο του 2006 συμμετείχε στο μηνιαίο μουσικο-οπτικό καμπαρέ Power & Point () στο κλάμπ Πραγιέκτ Ο.ΓΚ.Ι. 
To 2009 ήταν προσκεκλημένος καλλιτέχνης (artist-in-residence) στο Πανεπιστήμιο του Μίτσιγκαν (University of Michigan) στο Ανν Άρμπορ στο πρόγραμμα «SPELL-ART: Foreign Elements in Song and Performance». Έχει συμμετάσχει και αντίστοιχα εγχειρήματα στο Trinity College (Hartford) 
όπου το 2003 έδωσε σειρά διαλέξεων με τίτλο 
"το τραγούδι στο σύγχρονο κόσμο", και στο Dickinson College (Carlisle, PA).

Ο Ψόι Καραλιένκο είναι επίσης μέλος της οργανωτικής επιτροπής του ρωσοαμερικανικού μουσικού φεστιβάλ JetLAG (τζετ λάγκ), και μέλος διαφόρων μουσικών σχημάτων μουσική Κλέζμερ.
Έχει δώσει πολλές παραστάσεις στη Ρωσία, τη Λευκορωσία, τις ΗΠΑ, το Ισραήλ, και άλλες χώρες.

Στην 61η τελετή απονομής των βραβείων Γκράμι το 2019 το άλμπουμ "Yiddish Glory: The Lost Songs of World War II" προτάθηκε για το βραβείο Γκράμι.

Τον Απρίλιο του 2019 ήταν ένας από τους αναγνώστες του διαγωνισμού ορθογραφίας Ολική Υπαγόρευση (, ).

 Καλλιτεχνικό έργο 
Οι παραστάσεις του Ψόι Καραλιένκο χαρακτηρίζονται από ιδιαίτερο ερμηνευτικό στιλ, χρήση πολλών γλωσσών, άσεμνα κείμενα και απροσδόκητες πολιτιστικές αναφορές.

Στο ρεπερτόριό του, εκτός από δικά του τραγούδια εντάσσονται και πολλές μεταφράσεις και διασκευές
(συμπεριλαμβανομένων και τραγουδιών των αρχών 
του 20ου αιώνα).
Ο Ψόι Καραλιένκο συνοδεύει τα τραγούδια του με
πληκτροφόρα όργανα. Τις περισσότερες φορές παίζει ένα 
συνθεσάιζερ Casio με ήχο ακκορντεόν 
στο οποίο έχει δώσει το παρατσούκλι «γκαρμόχα» (, από τη λέξη γκαρμόσκα, , το οποίο είναι είδος ακκορντεόν).

Η μουσική του Ψόι έχει συχνά αρκετά πειραματικό ήχο, όπως για παράδειγμα το "ακουστικό τέκνο" α καπέλα τραγούδι "Μπουρατίνο μπιλ τουπόι" (, δηλ. "ο Πινόκιο ήταν χαζός"). 
Στο ίδιο στιλ είναι και το "πως γίνονται πως γίνονται τα ποιήματα" () στο οποίο επαναλαμβάνει μια φράση από το δοκίμιο "πως γίνονται τα ποιήματα" () του Βλαντίμιρ Μαγιακόφσκι.
Έχει τραγουδήσει σε αρκετές γλώσσες όπως ρωσικά, αγγλικά, γίντις, και γαλλικά, ενώ συχνά χρησιμοποιεί πολλές γλώσσες στο ίδιο τραγούδι. Έχει διασκευάσει και μεταφράσει στα ρωσικά το "Ολαρία ολαρά" του Διονύση Σαββόπουλου.


Έχει συμμετάσχει σε εκδηλώσεις Μπουντιστικών οργανώσεων όπως η 120η επέτειος του Εβραϊκού Εργατικού Μπούντ στη Μελβούρνη της Αυστραλίας.

 Δισκογραφία 
Η δισκογραφία του Ψόι Καραλιένκο περιλαμβάνει τα εξής άλμπουμ:
 2000 — Τραγούδι για το Θεό ()
 2001 — Fioretti
 2002 — Άσμα ασμάτων του Ψόι Καραλιένκο ()
 2003 — Σλάγκερ του αιώνα () (βιβλίο + CD)
 2004 — Αγώνες () (συνεργασία με Neoangin)
 2006 — Un Vu Iz Der Onheyb Fun Foterland (γίντις: און װוּ איז דער אָנהײב פון פאָטערלאנד, δηλ. "Από που αρχίζει η πατρίδα"), μαζί με τους «All Stars Klezmer Band»)
 2007 — Ρωσικός πλούτος. Τόμος I. () CD+DVD (μαζί με την Αλιόνα Αρενκόβαγια (), γνωστή ως Αλιόνα Αλιόνκοβαγια, )
 2008 — Η Αδιεθνής (), μαζί με τον Daniel Kahn και τους «Oy Division»
 2008 — Στις σκάλες του παλατιού (). Γαλλικά δημοτικά τραγούδια μεταφρασμένα από την Κίρα Αλεξάντροβνα Σαπγκί () σε συνεργασία με την Όλγα Σεργκέγιεβνα Τσίκινα (), τη Γιάνα Όβρουτσκαγια () την Αλιόνα Αρενκόβαγια, τον Ντμίτρι (Μίτια) Χραμτσόφ (), τον Πάβελ Μαράτοβιτς Φαχρτντίνοφ () и και τις Ορχήστρες της Μόσχας και της Αγίας Πετρούπολης.
 2010 — Под покровом нощи (μαζί με τους "Όπα!" ()
 2011 — Shloyme (Timofeev Ensemble & Psoy Korolenko)
 2013 — Ρωσικός πλούτος. Τόμος II. () (μαζί με την Αλιόνα Αλιόνκοβαγια, ))
 2013 — Dicunt (μαζί με τους «Oy Division»)
 2013 — Μη ζεις στο ψέμα () (μαζί με τους "Όπα!" ()
 2015 — Ειμαρμένη — Τραγούδια για αυτό που γίνεται πραγματικότητα ()
 2015 — "НННН № 2 ПППП" σε συνεργασία με τον Ίγκορ Κρουτογκολοφ ()
 2017 — Equine, Canine, Soldie,r Whore σε συνεργασία με τους The Israelifts
 2018 - Yiddish Glory: The Lost Songs of World War II 
 2020 - Ψαράδες της μουσικής ("Ловцы музыки | Pescadores de Música")
 2020 - Η Τρίτη Αδιεθνής () με τον Daniel Kahn
 2020 - Η Τέταρτη Αδιεθνής () με τον Daniel Kahn
 2020 - Χρονικό Αναλογικής Ζωής: Τραγούδια του Guy Béart (Хроники Аналоговой Жизни: Chansons de Guy Béart)

 Ανέκδοτες ηχογραφήσεις 
 Άλμπουμ "Εργασίες σε Σημειωτικά συστήματα" ( (1999) — Ανέκδοτες ηχογραφήσεις του Ψόι Καραλιένκο στο Τάρτου της Εσθονίας
 Άλμπουμ "Άλλοτε και τώρα" ( (1999) — γραμμένο σε βιντεοκασσέτες το καλοκαίρι του 1999 στην Αγία Πετρούπολη
 Άλμπουμ "Αρχίζουμε με αγάπη" ( (1998)

 Φιλμογραφία 
Ο Ψόι Καραλιένκο έχει συμμετάσχει στις παρακάτω ταινίες
 2002 — «Κοσμικά χρονικά» () στο ρόλο του τραγουδιστή
 2005 — «Η σκόνη» () στο ρόλο του Αδερφού Παύλου
 2009 — «Το βραχυκύκλωμα» () στο ρόλο του βαρκάρη 
 2009 — «Ο Τσάρος» () στο ρόλο του παπά
 2011 — «Το αστρικό πλέγμα» () στο ρόλο του τραγουδιστή

Αρκετά από τα τραγούδια του Ψόι Καραλιένκο έχουν πολιτικές και ιστορικές αναφορές. 
Ένα παράδειγμα είναι το "Παλιό Καλό Κακό" (), που είναι απόδοση στα ρωσικά του Good Old Bad Old Days του Daniel Kahn το οποίο αναφέρεται στο Τείχος του Βερολίνου.

 Βιβλία 
Ο Ψόι Καραλιένκο έχει γράψει τα ακόλουθα βιβλία:
 Лион П. Э., Лохова Н. М. Литература: для школьников старших классов и поступающих в вузы (Λογοτεχνία: για μαθητές μεγαλύτερων τάξεων και φοιτητές ΑΕΙ). — М.: εκδόσεις Дрофа, 1999. — 509, ISBN 5-7107-3140-4 (4η έκδοση, 2002)
 Псой Короленко. «Энергосбыт» (συλλογή δοκιμίων και άρθρων με εικονογράφηση της Όλγας Σεργκέγιεβνα Τσίκινα). — М.: εκδόσεις «Офорт», 2015, 192 σελ. — ISBN 975-5-473-01039-8
 Короленко Псой, Лопатник Евгения, Гидон Дина. «Всего не расскажешь». Εβραϊκά παιδικά ποιήματα και τραγούδια — М.: εκδόσεις «Пальмира» (εκδότης Галль А. Р.), 2017 — ISBN 978-5-521-00233-7
 Псой Короленко. «Не о грибах» (συλλογή δοκιμίων) — М.: εκδόσεις Кабинетный учёный, 2017 — ISBN 978-5-7584-0186-6
 Псой Короленко. «Psoetry» — М.: εκδόσεις Издательский проект «А и Б», 2019 (στα Ρωσικά και στα Αγγλικά) — ISBN 978-5990626-35-5

 Βραβεύσεις 
Στον Ψόι Καραλιένκο έχει απονεμηθεί το βραβείο "Ο Βιολιστής στη Στέγη" () από την Ομοσπονδία Εβραϊκών Κοινοτήτων της Ρωσίας (Федерация еврейских общин России) το 2019 — για τη δημιουργία του άλμπουμ «Yiddish Glory: Τα χαμένα τραγούδια του δευτέρου παγκοσμίου πολέμου» .

 Παραπομπές 

 Υποσημειώσεις 

 Εξωτερικοί σύνδεσμοι 



Κατηγορία:Ρώσοι τραγουδιστές
Κατηγορία:Ρώσοι μουσικοί
Κατηγορία:Ρώσοι ηθοποιοί κινηματογράφου
Κατηγορία:Ρώσοι φιλόλογοι
Κατηγορία:Ρώσοι δημοσιογράφοι